**Események, liturgikus programok**

**Eseménynaptár**

12.24 - 01.01. Karácsonyi ünnepi rend

**A hét ünnepei**

**Hétfőn:** Szent István vértanú

**Kedd:** Szent János apostol

**Szerda**: Aprószentek

**Csütörtök**: Becket Szent Tamás püspök, vértanú

**Péntek**: Szent Család ünnepe

**Szentmisék, liturgikus templomi események**

 **Vasárnap:** 8.45 + szülők, nevelőszülők

 10.00 Rózsafüzér társulat tagjaiért

 18.30 + György és családtagok

**Hétfő:** 8.45 + Mária

 10.00 + Béla

**Kedd**: 7.00 hálából

**Szerda*:***  *Nem lesz Szentmise*

**Csütörtök:** 18.30 + Szabó Éva

**Péntek**: 18.30 + Erzsébet

**Szombat:**  17.30 Év végi hálaadás

**Karácsony ünnepi rendje:**

December 24. 7.00 szentmise

 16.00 karácsonyi műsor

December 25. 0.00 éjféli szentmise, majd vasárnapi miserend.

December 26. 8.45; 10.00

December 27. 7.00

December 28. *nem lesz szentmise*

December 29. 18.30

December 30. 18.30 Családok megáldása

December 31. **17.30** Év végi hálaadás

Január 1. vasárnapi miserend

**Hirdetések**

**Kedves Testvérek!**

Több jelzés érkezett, hogy a **csütörtöki Biblia óra** későn kezdődik. Ugyanakkor a szentségimádáson is kevesebben vagyunk. Ezért a következő változtatást határoztam el:

**Szentségimádás a hónap első csütörtökén** lesz, hosszabban, 19.45-ig. Ezekre szeretnék egy-egy csoportot meghívni, hogy vezesse az alkalmat.

A **hónap második és negyedik csütörtökön lesz a felnőtt hittan.** A Biblia alapján nézzük meg hitünk különböző témáit. Ez a szentmise után **19 órakor** fog kezdődni.

**Pénteken** a szentmise után a énekkarosokkal karácsnyi matutínumot – a zsolozsma egyik része – éneklünk. Utána virrasztás lesz 22 óráig.

A héten **irodai szolgálat** kedden és csütörtökön délelőtt, és pénteken délután lesz. A szentmisékhez kapcsolódóan állunk a testvérek rendelkezésére.

**Új elsőáldozós csoport**

A jövő ősszel elsőáldozáshoz járulni szándékozók megkezdik a felkészülésüket.

A jelentkezők alapvetően az életkoruknak megfelelő, alsós vagy felsős hittan csoportba járjanak! Nagyjából havonta tartunk majd részükre külön felkészülést.

**Örömben és szeretetben megélt, áldott**

**karácsonyt kívánok Rákosfalva népének!**

 Fülöp Ákos plébános

Gondolatok a mai naphoz

**Gyere el a jászolhoz még ma éjjel!**

Karácsony éjszakáján és ünnepén – Assisi Szent Ferenc kezdeményezése nyomán – szemléljük a jászolt templomainkban, sokan odahaza is.

Próbálj meg kicsit úgy elmélyedni ebben a jelenetben, hogy az egyes szereplők helyébe gondolod magamat!

A pásztorok váratlan hírt kapnak. Angyalok jelennek meg nekik. Én hogyan reagálok egy-egy váratlan hírre? Manapság talán hamar továbbadom, anélkül, hogy meggyőződnék hitelességéről. Vagy közömbösen fogadom, nem érint meg, nem foglalkoztat az üzenet?

Angyalok jelennek meg. Az angyal hírvivő. Tudom-e, merem-e továbbadni az üzenetet? Valamiképpen megélhetem, amit Sík Sándor megfogalmaz: „...rajtam megyen át az üzenet.”

Szemlélhetem Mária és József alakját, tevékenységét. Az Istenre figyelő, akaratára mindig igent mondó embereket láthatom bennük.

Ugyanakkor az is fontos, hogy az éneklő angyalok, a látogatóba érkező pásztorok, az újszülöttről gondoskodó szülők mind egy valakire tekintenek. Akit a mai világ a külsőségeivel eltakar, zajával elfed. Akit sokan kifelejtenek a szép karácsonyi jelenetből. Jézust Krisztust, az emberré lett Ige, az Isten Fia születését ünnepeljük.

Nekünk hívőknek, akik találkozunk vele, nemcsak a betlehemi jelentben, hanem minden szentmisében is, feladatunk, hogy megmutassuk Őt a világban!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Karácsony 2022. december 25.



Gyermek született nekünk, Fiú adatott nekünk,

az ő vállára kerül az uralom! (Iz 9,6)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

(az ünnepi Szentmisében )

Olvasmány: Iz 52, 7-10 Milyen szép a hegyeken annak a lába, aki jó hírt hoz.

Szentlecke: Zsid 1, 1-6 A végső napokban Fia által szól hozzánk Isten.

Evangélium: Jn 1, 1-18 Az Ige testté lett, és közöttünk lakozott.